UDHËZIM I PËRBASHKËT
Nr. 6529/2, datë 6.10.2020

PËR MBLEDHJEN, RUAJTJEN, MARRJEN E MOSTRAVE DHE RAPORTIMIN E TË DHËNAVE PËR CILËSINË E BENZINËS, DIEZELIT, GAZIT TË LËNGËT TË NAFTËS (GLN), LËNDËVE DJEGËSE TË LËNGËTA TË MESME-RËNDA, LËNDËVE DJEGËSE TË LËNGËTA TË RËNDA, LËNDËVE DJEGËSE TË LËNGËTA DETARE DHE FURNIZUESIT E KËTYRE LËNDËVE DJEGËSE TË LËNGËTA[footnoteRef:2] [2:  Ky udhëzim i përbashkët transpozon pjesërisht vendimin zbatues të Komisionit (EU) 2015/253, të datës 16 shkurt 2015 mbi përcaktimin e rregullave për marrjen e mostrës dhe raportimit në kuadër të direktivës së Këshillit 1999/32/EC lidhur me përmbajtjen e squfurit në lëndët djegëse detare dhe vendimin e Komisionit 2002/159/KE, 18 shkurt 2002, për një format të përbashkët për dorëzimin e përmbledhjeve të të dhënave kombëtare mbi cilësinë e lëndëve djegëse. ] 


Në zbatim të nenit 102, të Kushtetutës, të pikës 7, të vendimit të Këshillit të Ministrave nr. 147, datë 21.3.2007 “Për cilësinë e lëndëve djegëse, benzinë dhe diezel”, si dhe të pikës 12, të kreut VIII të vendimit të Këshillit të Ministrave nr. 429, datë 26.6.2019 “Për cilësinë e disa lëndëve të djegshme, të lëngëta, për përdorim termik, civil e industrial, si dhe përdorim në mjetet e transportit ujor (detar, lumor dhe liqenor)”, ministri i Infrastrukturës dhe Energjisë dhe ministri i Turizmit dhe Mjedisit,

UDHËZOJNË:

KREU I
MBLEDHJA DHE RUAJTJA E TË DHËNAVE PËR CILËSINË E LËNDËVE DJEGËSE TË LËNGËTA

1. Ministria e Infrastrukturës dhe Energjisë dhe Ministria e Turizmit dhe Mjedisit, bashkëveprojnë dhe bashkërendojnë veprimtarinë nëpërmjet strukturave të specializuara të tyre për mbledhjen ruajtjen dhe raportimin e të dhënave për cilësinë e lëndëve djegëse, benzinë, diezel, lëndë djegëse të lëngëta të rënda (heavy fuel oil), lëngëta djegëse të mesme të rënda (gas oil) dhe lëndë djegëse të lëngëta marinë (marine fuel), sipas standardeve dhe afateve kohore të përcaktuara në vendimin nr. 147, datë 21.3.2007, të Këshillit të Ministrave, “Për cilësinë e lëndëve djegëse, benzinë dhe diezel”, si dhe në vendimin nr. 429, datë 26.6.2019, të Këshillit të Ministrave “Për cilësinë e disa lëndëve të djegshme, të lëngshme, për përdorim termik, civil e industrial, si dhe për përdorim në mjetet e transportit ujor (detar, lumor dhe liqenor)”.
2. Inspektorati Shtetëror Teknik dhe Industrial (ISHTI) mbledh dhe sistemon të dhënat nga prodhuesit vendas, nga tregtuesit me shumicë dhe pakicë dhe nga Drejtoria e Përgjithshme e Doganave (DPD) në lidhje me sasinë dhe cilësinë e lëndëve djegëse, benzinë, diezel, lëndëve djegëse të lëngëta të rënda (heavy fuel oil), lëndëve djegëse të lëngëta të mesme të rënda (gas oil), dhe lëndëve djegëse të lëngëta marinë (marine fuel) dhe analizon shkallën e përputhshmërisë për secilin parametër fiziko-kimik të lëndëve djegëse me vlerat e standardeve në fuqi të përcaktuara në VKM-në nr. 147/2007 dhe VKM-në nr. 429/2019. 
3. Rafineritë, impiantet e përpunimit dhe shoqëritë e tregtimit me shumicë, pavarësisht detyrimeve të tjera për dërgim informacioni në institucionet shtetërore, detyrohen të dërgojnë pranë Inspektoratit Shtetëror Teknik dhe Industrial, çdo tre muaj, informacion në lidhje me llojin (sipas specifikimeve teknike), sasitë dhe cilësinë e lëndëve djegëse të hedhura në tregun e brendshëm.
4. Strukturat rajonale të Inspektoratit Shtetëror Teknik dhe Industrial, në fillim të çdo viti, organizojnë në bashkëpunim me strukturat rajonale përgjegjëse për inspektimin mjedisor, programe pune të përbashkëta për marrjen e mostrave për cilësinë e lëndëve djegëse, benzinë, diezel, lëndëve djegëse të lëngëta të rënda (heavy fuel oil), lëngëta të mesme të rënda (gas oil), lëndëve djegëse të lëngëta marinë (marine fuel).
5. Inspektorati Shtetëror Teknik dhe Industrial raporton çdo vit brenda datës 28 shkurt të dhënat e grumbulluara mbi sasinë dhe cilësinë e lëndëve djegëse për vitin paraardhës, në përputhje me formatet e raportimit të përcaktuara në kreun III, të këtij udhëzimi, pranë Agjencisë Kombëtare të Mjedisit. Të dhënat mbi sasitë do të jenë sipas informacioneve të dërguara nga shoqëritë tregtare dhe Drejtoria e Përgjithshme e Doganave. Agjencia Kombëtare e Mjedisit ruan dhe administron informacionin e marrë nga Inspektorati Shtetëror Teknik dhe Industrial dhe krijon bazën e të dhënave në lidhje me cilësinë e benzinës, diezelit, lëndë djegëse të lëngëta të rënda (heavy fuel oil), lëndë djegëse të lëngëta të mesme të rënda (gas oil), dhe lëndëve djegëse të lëngëta marinë (marine fuel). Një kopje e informacionit publikohet në faqen elektronike të Ministrisë së Turizmit dhe Mjedisit dhe të Agjencisë Kombëtare të Mjedisit. 

KREU II
FREKUENCA DHE METODAT E MARRJES SË MOSTRAVE

1. Për lëndët djegëse të lëngshme benzinë, diezel, lëndë djegëse të lëngëta të rënda (heavy fuel oil), lëngëta të mesme të rënda (gas oil) dhe lëndë djegëse të lëngëta marinë (marine fuel), frekuenca e marrjes së mostrave, kryerja e analizave, si dhe testimi i çdo treguesi fiziko-kimik, bëhet sipas metodave të analizave të referuara në VKM-në nr. 147/2007 dhe VKM-në nr. 429/2019 dhe të përcaktuara në standardet përkatëse në fuqi nga ana e Drejtorisë së Përgjithshme të Standardeve.
2. Përveç parashikimit në pikën 1, marrja e mostrave për lëndët djegëse të lëngëta detare kryhet si vijon:
a) frekuenca e marrjes së mostrave të lëndëve djegëse të lëngëta detare që përdoren në bordin e anijeve, për kontrollin e përmbajtjes së squfurit, kryhet për të paktën 30% të anijeve nga 10% e numrit mesatar të anijeve që lundruan në/nga portet shqiptare të hapura për trafikun ndërkombëtar në tri vitet e fundit;
b) marrja e mostrës dhe kontrolli i cilësisë së lëndëve djegëse të lëngëta detare kryhet edhe gjatë shpërndarjes së tyre në anije nga furnizuesit, nëse furnizuesi i karburantit ka furnizuar me lëndë djegëse të lëngëta detare së paku tri herë gjatë vitit kalendarik të kaluar, dhe cilësia e tyre nuk është në përputhje me notën e lëshuar;
c) për lëndët djegëse të lëngëta detare që përdoren (digjen) në bordin e anijeve, metodat e marrjes së mostrave për verifikimin e përmbajtjes së squfurit përfshijnë hapat e mëposhtme: 
i. ISHTI-ja kontrollon regjistrat (logbooks) në anije dhe notën e lëshuar nga furnizuesi lidhur me përmbajtjen e squfurit në të;
ii. në rastin e lëndës djegëse, e cila është e vulosur në bordin e anijes, ISHTI-ja merr për analizë mostrat që shoqërojnë notën e lëshuar nga furnizuesi, në përputhje me rregulloren 18 (8.1) dhe (8.2) të shtojcës VI, të Konventës së MARPOL-it;
iii. në rastin kur lënda djegëse, përdoret për t’u djegur në bordin e anijes, ISHTI-ja kryen marrjen e mostrës në përputhje me parashikimet e pikës 2(d), të këtij kreu;
iv. në fund të verifikimit dhe të analizës për përmbajtjen e squfurit, ISHTI-ja regjistron detajet e inspektimit të lëndës djegëse përkatëse dhe gjetjet/rezultatet në përputhje me llojin e informacionit të kërkuar, sipas pikës 8, të kreut III, të këtij udhëzimi;
d) ISHTI-ja kryen marrjen e mostrës së lëndës djegëse që përdoret (digjet) në bordin e anijes, përmes një mostre të vetme ose të shumëfishtë në vendin ku është vendosur një valvul, me qëllim marrjen e një kampioni në sistemin e shërbimit të lëndës djegëse, siç tregohet në sistemin e tubacionit të lëndës djegëse në anije ose në planin rregullues të tij.;
e) kur vendndodhja e përmendur në pikën 2(d) të këtij kreu mungon, pika e marrjes së mostrës së lëndës djegëse do të jetë vendi ku ndodhet një valvul e përshtatshme për qëllime të marrjes së një kampioni, e cila duhet të plotësojë të gjitha kushtet e mëposhtme:
i. të jetë lehtësisht e arritshme dhe e sigurt;
ii. të marrë parasysh nivele të ndryshme të lëndës djegëse që përdoren për makineritë e djegies së lëndës djegëse;
iii. të jetë në drejtim të rrjedhjes  së karburantit në përdorim nga rezervuari i shërbimit;
iv. të jetë sa më afër pikës së hyrjes së lëndës djegëse në makinerinë që djeg lëndën djegëse, dhe sa me e sigurt të jetë e mundur duke marrë në konsideratë tipin e lëndës djegëse, shkallën e rrjedhjes, temperaturën dhe presionin prapa pikës së zgjedhur për marrjen e mostrës;
v. të propozohet nga përfaqësuesi i anijes dhe të pranohet nga inspektori i ISHTI-së;
f) kur sistemet e shërbimit për ndarjen e plotë të lëndës djegëse mungojnë, ose në rast të rregullimeve të rezervave të shumta të shërbimit, një mostër mund të merret në më shumë se një vend në sistemin e shërbimit të lëndës djegëse për të përcaktuar nëse ekziston një kontaminim i mundshëm i lëndës djegëse;
g) inspektori i ISHTI-it siguron që mostra në vend mblidhet në një enë mbajtëse për mostra nga e cila mund të mbushen të paktën tri shishe kampionimi, përfaqësuese të lëndës djegëse detare që përdoret;
h) inspektorët e ISHTI-së marrin masat për të siguruar sa më poshtë: 
i. shishet e mostrës vulosen nga inspektori i ISHTI - me një mjet unik identifikimi në prani të përfaqësuesit të anijes;
ii. dy nga shishet e mostrës çohen për analiza në laborator;
iii. një shishe mostre ruhet nga përfaqësuesi i anijes për një periudhë jo më pak se 12 muaj nga data e mbledhjes.

KREU III
FORMATET E RAPORTIMIT TË TË DHËNAVE TË LËNDËVE DJEGËSE TË LËNGËTA

Inspektorati Shtetëror Teknik dhe Industrial (ISHTI) harton raportin vjetor të cilësisë së lëndëve djegëse të lëngëta. Formati i raportit përfshin: 
1. Detaje mbi hartuesin e raportit të monitorimit të cilësisë së lëndëve djegëse të lëngëta, sipas formatit të tabelës 1, të shtojcës I, bashkëngjitur këtij udhëzimi.
2. Përshkrim i sistemit të monitorimit të cilësisë së lëndëve djegëse të lëngëta;
3. Sasinë në total të benzinës dhe diezelit të shitur, sipas formatit të tabelës 2, të shtojcës I, bashkëngjitur këtij udhëzimi;
4. Të dhënat mbi cilësinë e benzinës dhe diezelit, në përputhje me specifikimet standarde të secilit produkt sipas formatit të tabelave 3,4,5,6, në shtojcën I, bashkëngjitur këtij udhëzimi;
5. Të dhënat mbi cilësinë e lëndëve djegëse të lëngëta të rënda (heavy fuel oil), lëndët djegëse të lëngëta të mesme të rënda (gas oil) dhe lëndët djegëse të lëngëta marine të rënda (Marine Fuel) në përputhje me specifikimet standarde të secilit produkt sipas shtojcave I, II, III dhe IV, të vendimit të Këshillit të Ministrave nr. 429, datë 26.6.2019 “Për cilësinë e disa lëndëve të djegshme, të lëngëta, për përdorim termik, civil e industrial, si dhe përdorim në mjetet e transportit ujor (detar, lumor dhe liqenor)”;
6. Të dhënat mbi sasinë e lëndëve djegëse të lëngëta të rënda (heavy fuel oil), lëndët djegëse të lëngëta të mesme të rënda (gas oil) dhe lëndët djegëse të lëngëta marine të rënda (Marine Fuel) në përputhje me formatin e tabelave të shtojcës II, të këtij udhëzimi;
7. Formati i raportimit përmban gjithashtu informacion të detajuar mbi mostrat e marra për analize, si dhe përputhshmërinë e cilësisë së tyre me kërkesat e legjislacionit në fuqi; 
8. Përveç parashikimeve të pikave 1–6, të këtij kreu, për lëndët djegëse të lëngëta marine të rënda (Marine Fuel), raporti vjetor përfshin gjithashtu informacionin e mëposhtëm:
a) numrin e përgjithshëm vjetor dhe tipin e mospërputhshmërisë për përmbajtjen e squfurit të matur në lëndën djegëse, duke përfshirë edhe mospërputhjen e përmbajtjes individuale të squfurit dhe përmbajtjen mesatare të squfurit të përcaktuar sipas mostrave të marra dhe analizuara;
b) numri i përgjithshëm vjetor i verifikimeve të dokumenteve, duke përfshirë notën e lëshuar 
nga depoja e karburantit vendndodhjen e depos se karburantit (furnizuesi), regjistrat e të dhënave të lëndës djegëse log books (regjistrat), procedurat e ndërrimit të lëndës djegëse dhe të dhënat e ruajtura;
c) pohimet mbi mosdisponueshmërinë e lëndëve djegëse të lëngëta detare, përfshirë të dhënat mbi anijet, depon e karburantit të portit dhe vendin ku ka ndodhur mos disponueshmëria, numri i kërkesave të bëra nga e njëjta anije, dhe lloji i depos së karburantit të padisponueshëm;
d) njoftime dhe letra proteste lidhur me përmbajtjen e squfurit në lëndët djegëse kundër furnizuesve me lëndë djegëse detare në territorin e tyre; 
e) një listë që përmban emrin dhe adresën e të gjithë furnizuesve me lëndë djegëse detare;
f) përshkrimin e përdorimit të metodave alternative për reduktimin e emetimeve nga anijet, përfshirë provat dhe monitorimin e vazhdueshëm të emetimeve, ose lënde djegëse alternative dhe kontrollet e përputhshmërisë për të arritur vazhdimisht reduktimin e SOx në përputhje me shtojcat V dhe VI të vendimit të Këshillit të Ministrave nr. 429, datë 26.6.2019 “Për cilësinë e disa lëndëve të djegshme, të lëngëta, për përdorim termik, civil e industrial, si dhe përdorim në mjetet e transportit ujor (detar, lumor dhe liqenor);
g) numrin e përgjithshëm dhe tipin e procedurave të iniciuara në rast shkelje ose dënimet ose të dyja, shumën e gjobave të vendosura nga autoriteti kompetent si për operatorët e anijes, ashtu edhe për furnizuesit e lëndëve djegëse të lëngëta detare;
h) për çdo anije individuale, në vijim të inspektimit të log books (regjistrave), të notës së lëshuar nga depoja e karburantit (furnizuesi) ose, marrjes së mostrave ose, për të dyja rastet;
i. veçoritë e anijes, duke përfshirë numrin IMO, tipin, moshën e anijes dhe tonazhin;
ii. raportet mbi mostrat e marra dhe analizat, duke përfshirë numrin dhe llojin e mostrave, metodat e përdorura për marrjen e mostrave dhe vendet e marrjes së tyre, për verifikimin e përputhshmërisë së tipit të anijes;
iii. informacione përkatëse për notën e lëshuar nga depoja e karburantit (furnizuesi), vendndodhjen e depos së karburantit (furnizuesi), librat e regjistrave të lëndëve djegëse, procedurat e ndryshimit të karburantit dhe të dhënat e ruajtura;
iv. masat zbatuese dhe procedurat ligjore të iniciuara në nivel kombëtar ose, gjobat ose të dyja kundër asaj anije individuale.

KREU IV
DISPOZITA TË FUNDIT

1. Udhëzimi i përbashkët nr. 6, datë 9.10.2007, i ish-Ministrisë së Ekonomisë, Tregtisë dhe Energjetikës, si dhe ish-Ministrisë së Mjedisit, Pyjeve dhe Administrimit të Ujërave, “Për mbledhjen dhe ruajtjen e të dhënave për cilësinë e benzinës dhe të diezelit”, shfuqizohet.
2. Udhëzimi i përbashkët nr. 3946, datë 10.6.2016 “Për mbledhjen dhe ruajtjen e të dhënave për cilësinë e lëndëve djegëse të lëngëta të mesme të rënda (Gas Oil), lëndëve djegëse të lëngëta të rënda (Heavy Fuel Oil) dhe lëndëve djegëse të lëngëta marine të rënda (Marine Fuel)”, shfuqizohet.
3. Për zbatimin e këtij udhëzimi ngarkohen Inspektorati Shtetëror Teknik dhe Industrial, struktura përgjegjëse për inspektimin mjedisor, Agjencia Kombëtare e Mjedisit dhe Drejtoria e Përgjithshme e Doganave.
Ky udhëzim hyn në fuqi pas botimit në Fletoren Zyrtare.

MINISTËR I INFRASTRUKTURËS 
DHE ENERGJISË 
Belinda Balluku
MINISTËR I TURIZMIT DHE MJEDISIT
Blendi Klosi

SHTOJCË I

Tabela 1. Të dhëna mbi autoritetin që harton  raportin monitorimin e lëndëve djegëse
	Viti i raportimi
	

	Data e raportimit
	

	Institucioni përgjegjës për raportimin
	

	Adresa e institucionit
	

	Personi përgjegjës për hartimin e raportit 
	

	Numri i telefonit
	

	Adresa e e-mail-it
	



Tabela 2. Të dhëna mbi sasinë e lëndëve djegëse benzinë dhe diezel
	Kategoria e lëndës djegëse
	Prodhimi
Litra/tonnes
	Importi
Litra/tonnes
	Eksporti
Litra/tonnes
	Konsumi/shitje **
Litra/tonnes

	1
	2
	3
	4
	5

	Benzinë pa plumb (minimumi RON=91) 
	

	Benzinë pa plumb (minimumi RON=95)
	
	
	
	

	Benzinë pa plumb (minimumi RON=95) dhe përmbajtje squfuri më të ulët se 50 ppm
	
	
	
	

	Benzinë pa plumb me përmbajtje squfuri më të ulët se 10 ppm
	
	
	
	

	Benzinë pa plumb 
 (95≤RON<98)
	
	
	
	

	Benzinë pa plumb 
RON: ≥ 98
	
	
	
	

	Diezel total
	
	
	
	

	Diezel me dhe përmbajtje squfuri më të ulët se 50 ppm
	
	
	
	

	Diezel dhe përmbajtje squfuri më të ulët se 10 ppm
	
	
	
	

	LPG Totali
	
	
	
	







TË DHËNA PËR CILËSINË E BENZINËS

Tabela 3. Lëndë djegëse në treg të përdorura në automjete me motorë me ndezje shkëndije (benzinë)*	
	Parametra 
	Njësia
	Rezultatet analitike dhe statistikore
	Vlera kufi (limit)

	
	
	
	Specifikimet kombëtare
	Sipas 
 98/70/KE 

	
	
	Numri i mostrave
	Marrë
Ku
	Min
	Max
	Mënyra/mjeti
	Devijimi 
standard
	Minimum
	Maksimum
	Min
	Max

	Numri i kërkuar i oktanit
	
	
	
	
	
	
	
	
	
	95
	-

	Numri i oktanit për motorin
	
	
	
	
	
	
	
	
	
	85
	

	Presioni  avullit, DVPE
	kPa
	
	
	
	
	
	
	
	
	-
	60.0

	
Distilimi:

- Përqindje e avulluar
në 100˚C
- Përqindje e avulluar  
në 150˚C
	

%(v/v)
%(v/v)
	
	
	
	
	
	
	
	
	46.0

75.0
	-

-

	
Analiza e hidrokarbureve:
- Olefinat
- Aromatikët

- Benzene

	
%(v/v)
%(v/v)
%(v/v)
	
	
	
	
	
	
	
	
	
	18.0
42.0
1.0

	Përmbajtja e oksigjenit
	
	
	
	
	
	
	
	
	
	-
	2.7

	
Oksigjenate:
- Metanol
- Etanol
- Alko-ol iso-propil 
- Alko-ol tert-butyl
- Alko-ol iso-butyl 
- Etere me përmbajtje me 5 ose më shumë atome karboni për molekulë
- Oksigjenate të tjera
	

%(v/v)
%(v/v)
%(v/v)
%(v/v)
%(v/v)
%(v/v)


%(v/v)
	
	
	
	
	
	
	
	
	

-
-
-
-
-
-


-
	

3
5
10
7
10
15


10

	Përmbajtja e squfurit
	mg/kg
	
	
	
	
	
	
	
	
	-
	150

	Përmbajtja e plumbit
	g/l
	
	
	
	
	
	
	
	
	-
	0.005



* Sipas formatit të përbashkët për dorëzimin e përmbledhjes të të dhënave kombëtare për cilësinë e lëndëve djegëse (direktiva 98/70/KE) 

Tabela 4. Numri i mostrave benzinë në muaj
	Numri i mostrave benzinë në muaj
	Totali
	

	Janar
	
	Prill
	
	Korrik
	
	Tetor
	

	Shkurt
	
	Maj
	
	Gusht
	
	Nëntor
	

	Mars
	
	Qershor
	
	Shtator
	
	Dhjetor
	



Tabela 5. Lëndë djegëse në treg të përdorura në automjete me motorë me ndezje me ngjeshje (diezel)*	
	Parametra
	Njësia
	Rezultatet analitike dhe statistikore
	Vlera kufi (limit)

	
	
	
	Specifikimi kombëtar 
	Sipas 
98/70/KE 

	
	
	Numri i mostrave 
	Min
	Max
	Mënyra
	Devijim standard
	Minimum
	Maksimum
	Minimum
	Maksimum

	Numri i Cetanit
	
	
	
	
	
	
	
	
	51,0
	-

	Densiteti në 15˚C
	kg/m3
	
	
	
	
	
	
	
	-
	845

	Pika e distilimit 95% 
	15˚C
	
	
	
	
	
	
	
	-
	360

	Hidrokarbure policiklike aromatike
	% (m/m)
	
	
	
	
	
	
	
	-
	11

	Përmbajtja e squfurit
	mg/kg
	
	
	
	
	
	
	
	-
	350 nga 01.01.2009 -31.12.2010; 10 nga 01.01.2011

	
	% (m/m) 
	
	
	
	
	
	
	
	
	0.30 

	
	% (m/m) 
	
	
	
	
	
	
	
	
	0.01 

	
	mg/kg 
	
	
	
	
	
	
	
	
	24 


[bookmark: _GoBack]*Sipas formatit të përbashkët për dorëzimin e përmbledhjes të të dhënave kombëtare për cilësinë e lëndëve djegëse (direktiva 98/70/KE)
Tabela 6: Numri i mostrave në muaj (diezel)

	Janar
	Shkurt
	Mars
	Prill
	Mars
	Qershor
	Korrik
	Gusht
	Shtator
	Tetor
	Nëntor
	Dhjetor
	Totali

	
	
	
	
	
	
	
	
	
	
	
	
	



SHTOJCË II

I. Formati i tabelave me të dhënat cilësore të lëndëve djegëse të lëngëta të rënda (Heavy Fuel Oil), lëndët djegëse të lëngëta të mesme të rënda (Gas Oil) dhe lëndët djegëse të lëngëta marine të rënda (Marine Fuel), janë përcaktuar në shtojcat I, II, III dhe IV të vendimit të Këshillit të Ministrave nr. 429, datë 26.6.2019 “Për cilësinë e disa lëndëve të djegshme, të lëngëta, për përdorim termik, civil e industrial, si dhe përdorim në mjetet e transportit ujor (detar, lumor dhe liqenor).
II. Formati i tabelave me të dhënat sasiore të lëndëve djegëse të lëngëta të rënda (Heavy Fuel Oil), lëndët djegëse të lëngëta të mesme të rënda (Gas Oil) dhe lëndët djegëse të lëngëta marine të rënda (Marine Fuel), paraqitet në tabelat më poshtë:

Tabela 1. Numri i mostrave në vit (Heavy Fuel Oil)
	Janar
	Shkurt
	Mars
	Prill
	Mars
	Qershor
	Korrik
	Gusht
	Shtator
	Tetor
	Nëntor
	Dhjetor
	Totali

	
	
	
	
	
	
	
	
	
	
	
	
	



Tabela 2. Numri i mostrave në vit (Gas Oil)
	Janar
	Shkurt
	Mars
	Prill
	Mars
	Qershor
	Korrik
	Gusht
	Shtator
	Tetor
	Nëntor
	Dhjetor
	Totali

	
	
	
	
	
	
	
	
	
	
	
	
	



Tabela 3. Numri i mostrave në vit (Marine Fuel)
	Janar
	Shkurt
	Mars
	Prill
	Mars
	Qershor
	Korrik
	Gusht
	Shtator
	Tetor
	Nëntor
	Dhjetor
	Totali

	
	
	
	
	
	
	
	
	
	
	
	
	



